open-index/open-wikipedia-markdown huggingface dataset:
Majka

:*Mati preusmjerava ovdje.*

:*Mater preusmjerava ovdje.*

**Majka** ili **mati** (kolokvijalno **mama**), biološki ili socijalni ženski roditelj deteta tj. potomka, dok se muški roditelj naziva ocem. Materinska ljubav predstavlja osećanja koja majka gaji prema svom detetu.

U slučaju sisara kao što su ljudi, majka nosi svoje dete (koje se prvo naziva embrion a zatim fetus) u posteljici od začeća, sve dok se fetus ne razvije dovoljno da bi se rodio. Majka se onda porađa. Kada se dete rodi, majčine dojke stvaraju mleko da bi se dete hranilo.

Za bespolne organizme, reč majka se ponekad koristi u značenju roditelj - predak. U slučaju jednoćelijskih organizama koji se razmožavaju deobom, majka je ćelija koja se deli da bi se stvorile ćelije-potomci, „ćelije-kćeri“.

Majke obično imaju vrlo važnu ulogu u podizanju dece, pa se majkom naziva i žena starija od biološke majke koja ostvaruje ovu ulogu. Ovo se najčešće dešava u slučaju usvojioca ili maćehe, žene detetovog oca. Reč se često koristi i da bi se nazvala osoba koja se stereotipično ponaša kao majka.

U mnogim zemljama sveta majke se slave na Majčin dan, dok je u Srbiji za njih vezan svetovno-religiozni praznik Materice koji se slavi dve nedelje pre Božića. U hrišćanstvu se Devica Marija slavi kao Majka Božja. Reč *majka* se ponekad koristi i kao ime za monahinju - starešinu ženskog manastira.

U savremenom društvu, samohrana majka, (neudata, razvedena majka i dete) je postao značajan socijalni činilac.

## Nazivi na raznim jezicima

Riječ *mama*na srpskohrvatskom jeziku se i u mnogim drugim jezicima slično izgovara:
* *Mama* na poljskom jeziku 
* *Máma* na češkom jeziku 
* *Mama*na mandarinskom jeziku
* *Maman* na francuskom i perzijskom jeziku 
* *Mamma* na talijanskom jeziku 
* *Mae* na portugalskom jeziku 
* *Ami* na panjabi jeziku 
* *Give* na romskom jeziku 
* *Mama* na svahiliskom jeziku 
* *EEMA* (אמא) na hebrejskom jeziku 
* *Mom* ili *mommy* na engleskom jeziku u SAD i Velikoj Britaniji 
* *Mum* ili *mommy* u Nizozemskoj, Australiji i Novom Zelandu 
* *Mao*, *AMAA* ili * Maataa* u Indiji i susjednim zemaljama 
* U mnogim azijskim kulturama na jugu i Bliskim Istoku majka je poznata kao Amma, oma, Ammi ili ummi.

## Povezani clanci
* dijete
* otac
* obitelj
* rodbina

## Vanjske veze

* Sajt ''Mama i beba. RS''
Otac

Otac (kolokvijalno **tata**), osoba muškog pola i jedan je od roditelja detetu tj. potomku.

Kod životinja pa čak i kod sisara uloga oca se vrlo često svodi samo na oplođavanje ženke koja rođenjem potomka postaje majka. Posle seksualnog odnosa on najčešće napušta ženku.

Ali kod ljudi, posle rođenja deteta, dete je vrlo dugo bespomoćno i upućeno pre svega na majku koja ga doji ali kasnije da bi prohodalo treba oko godinu dana. Biologija se pobrinula da mladunče čoveka dugo ostane mladunče da bi period učenja trajao što duže.

Čovek zrelost postiže oko dve decenije po rođenju (neko ranije, neko kasnije) i prisutnost i uloga oca u odgajanju i vaspitanju deteta je veoma bitna i poželjna.

Otac je osoba koja obično ekonomski izdržava porodicu (ovo se sve više menja u pravcu ravnopravnosti polova) a takođe je osoba, koja je zadužena za fizičku zaštitu porodice.
Srodna duša

**Srodna duša**, rjeđe **duša blizanka** (doslovan prijevod latinskog izraza *anima gemella*) je naziv kojim se označava osoba prema kojoj se osjeća duboki afinitet i ljubav, bilo intimne, seksualne, duhovne prirode, odnosno koja predstavlja ideal kompatibilnosti.

### Izvori
* Segal, E. (ed) (1986). *The Dialogues of Plato* New York, N.Y.: Bantam Books. .
Suprug

**Suprug** ili **muž** je naziv za muškog bračnog druga, odnosno člana bračne zajednice. Muž je u pravilu oženjen za ženu, iako u državama koje poznaju istospolni brak može biti oženjen i za drugog muškarca. U većini slučajeva ima samo jednu ženu (monogamija), iako neke kulture također poznaju poligamija|poligamističke oblike braka, najčešće u obliku muža koji ima više žena (poliginija) ili, što je prilično rijetko, muža koji ženu dijeli s više drugih muškaraca (poliandrija).

Položaj muža u odnosu na ženu, odnosno njegova prava i obaveze variraju u odnosu na različite kulture i historijske periode. Sve do stvaranja modernih zapadnih društava gdje se ravnopravnost spolova navodi kao ideal, muškarac je u braku obično bio u formalno ili stvarno superiornom položaju, odnosno raspolagao sa zajedničkom imovinom i bio ovlašten donositi sve značajne odluke; s druge strane, od muškaraca se tradicionalno očekivalo da služi kao glavni izvor prihoda, odnosno štiti ženu i djecu.

## Povezano
* Supruga
Supruga

**Supruga** ili **žena** je izraz za ženskog bračnog druga odnosno članicu bračne zajednice. Žena se u pravilu nalazi u braku sa muškarcem, iako u državama koje priznaju istospolni brak njen bračni drug može biti i žena. Žena u pravilu ima samog jednog muža (u monogamskim brakovima), odnosno dijeli muža sa više žena u poliginističkim brakovima; najrjeđi je slučaj da je udana za više muževa, što se naziva poliandrijskim brakom.

Osim bračne veze, žena može biti i u kvazi-bračnom odnosu koji ima određene odlike braka, ali je njen status u odnosu na "normalne" ili "redovne" supruge podređen. Taj se odnos obično naziva konkubinat ili priležništvo.

Iako položaj žena u odnosu na muža, odnosno njena prava i obaveze, varira s obzirom na različite kulture i historijske epohe, sve do modernog doba i pokreta za ravnopravnost spolova, je u formalnom smislu bio inferioran. Od žena se u tradicionalnim društvima očekuje da se brinu o odgajanju potomstva i održavanju domaćinstva.

## Povezano
* Suprug
Momak

**Momak**, **dečko** ili, rjeđe, **mladić** (, , , ), naziv je za muškarca koji se s nekom osobom nalazi u intimnoj (romantičnoj ili seksualnoj) vezi. Za isti fenomen se koristi arhaični izraz **dragan**. U ranije doba se pod time, kao što i sama etimologija sugerira, podrazumijevala mlađa osoba, odnosno mladić koji s nekim ljubuje u dobi prije nego se smatra primjerenim ili je u materijalnoj mogućnosti formalizirati svoju vezu preko zaruka ili braka. Za starije muškarce u intimnoj izvanbračnoj vezi se umjesto toga koristio izraz ljubavnik ili, pežorativno, švaler.

U današnje doba se izrazom **momak** nastoji manje označiti njegova životna dob, a više ne-formalnost i ne-obaveznost intimne veze; za momka i njegovu djevojku se pretpostavlja da ne žive zajedno, odnosno da nisu bračni drugovi niti u vanbračnoj zajednici.

Izraz **momak** se također koristi i za partnera u homoseksualnoj vezi.

## Vanjske veze
* EtymologyOnLine
* Roget's New Millennium Thesaurus, First Edition ON Thesaurus.reference.com
Kohabitacija

**Kohabitacija** (, doslovno "zajedničko stanovanje") je izraz koji u najširem smislu označava zajednički život nekoliko bliskih osoba. U užem smislu se pod time podrazumijeva zajednički život dvije ili više osoba koje se nalaze u intimnoj (romantičnoj ili seksualnoj) vezi. U još užem smislu se pod time podrazumijeva odnos među osobama koje nisu u formalnom braku. Za njih se obično primjenjuju izrazi kao što je vanbračna zajednica.

Za bračne drugove se pretpostavlja da su u stanju kohabitacije, odnosno da žive zajedno. Međutim, ponekad to ne mora biti slučaj, za što su primjer rastavljeni bračni drugovi.

## Vanjske veze
* Cohabitation and Family Law in Australia
Povremeni odnos

**Neobavezni odnos** ili **povremena veza** je naziv za intimni odnos dvoje ljudi, prije svega seksualne prirode, a koje karakterizira nedostatak bilo kakve formalnosti ili postojanosti nalik na "obične" ljubavne veze. Osobe takvu vezu prvenstveno koriste kako bi zajednički zadovoljavali svoje seksualne potrebe, te ih neki "dublji" sadržaji, kao što bi moglo biti redovno druženje ili zajednički život, ne zanimaju. Obično je riječ o osobama koja jedna drugu smatraju prijateljima, a ne ljubavnicima, te se za njihov odnos često koristi i izraz **prijateljski seks**, odnosno, pod uticajem engleskog jezika **prijateljstvo sa beneficijama** (*friendship with benefits*).

## Povezano
* Neobavezni seks
* Promiskuitet
* Poliamorija

## Vanjske veze
* NPR's Talk of the Nation: Friends with Benefits
* No-Strings-Attached Sex
Romantično prijateljstvo

**Romantično prijateljstvo** je izraz kojim se opisuje odnos dvoje prijatelja karakteriziran izuzetnom bliskošću, kao i nekim vanjskim manifestacijama naklonosti koje ga čine sličnim ljubavnoj vezi (držanje za ruke, grljenje, ljubljenje, dijeljenje istog kreveta i sl.), iako se oni u pravilu ne smatraju ljubavnicima niti taj odnos ima seksualnu komponentu.

## Povezano

* Bromansa
* Bostonski brak
* Platonska ljubav

## Napomene
Seksualni partner

**Seksualni partneri** je naziv za dvije (ili, u rijetkim slučajevima, više) osoba koje zajednički prakticiraju konsenzualne seksualne aktivnosti. Oni mogu biti bilo kog spola ili seksualne orijentacije. One mogu biti u stalnom (obavezujućem odnosu), odnosno prakticirati seks kao dio povremene veze; njihov odnos može biti intimne prirode (kada se nazivaju "ljubavnicima"), odnosno mogu biti anonimni, odnosno nepoznati jedno drugom, što je slučaj kod seksa za jednu noć ili korištenja usluga prostitutki. Seksualnim partnerima se smatraju i osobe čije su seksualne aktivnosti protuzakonite, predstavljaju društveni tabu ili krše nečije povjerenje. 

Seksualnim partnerima se ne smatraju osobe čija aktivnost nije konsenzualne prirode, odnosno u kojoj jedan od partnera ne sudjeluje svojom voljom, kao što je slučaj kod silovanja.

## Reference
Monogamija

**Monogamija** je običaj ili stanje u kome osoba ima samo jednog partnera (muža ili ženu) u jednom periodu. Reč *monogamija* dolazi od grčkog *μονός* [*monós*] (jedan ili sam), i *γάμος* [*gámos*], što znači brak ili savez. U doslovnom prevodu, izraz *monogamija* znači biti venčan sa jednom osobom. Trenutno se izraz *monogamija* koristi i za venčane i za nevenčane parove.

U širem značenju se izraz monogamija primjenjuje i u biologiji kako bi se opisalo ponašanje pojedinih vrsta životinja.

## Aspekti monogamije
* **Društvena monogamija** se odnosi na dvije osobe/stvorenja koje žive zajedno, imaju seksualne odnose jedno s drugim te zajednički nastoje pribaviti hranu i/li druge resurse.
* **Seksualna monogamija** se odnosi na dvije osobe/stvorenja koje imaju seksualne odnose isključivo jedno s drugim, odnosno nemaju drugih seksualnih partnera.
* **Genetska monogamija** se odnosi na seksualne partnere koji imaju potomstvo jedino iz međusobnih donosa.
* **Bračna monogamija** se odnosi na brak između samo dvije osobe.

## Serijska monogamija
**Serijska monogamija** je naziv za niz kratkoročnih ili dugoročnih seksualnih veza koje karakterizira njihova eksluzivnost, odnosno vjernost partneru. Često se smatra svojevrsnim nadomjestkom za poligamiju, a u nekim društvima jedinim prihvatljivim oblikom promiskuiteta.

## Povezano
* Ne-monogamija
* Poligamija
* Bigamija
Istospolni odnos

**Istospolni odnos** ili **istospolna veza** u uobičajenom smislu označava intimni odnos (ljubavne ili seksualne prirode) između dvije osobe istog spola. Takvu vrstu veze u pravilu prakticiraju osobe homoseksualne orijentacije, iako je mogu prakticirati i biseksualci i panseksualci. Ovisno o tome da li su partneri muškarci i žene, koristi se i izraz gej odnosno lezbijska veza.

Kada je veza formalizirana i sankcionirana od strane države, primjenjuje se izraz istospolni brak.

## Vanjske veze

* Arizona Central: Here's to 'bromance' (March 24, 2008)
* Seattle Times: Bromances aren't uncommon as guys delay marriage (April 7, 2008)
Ne-monogamija

**Ne-monogamija** () je krovni pojam koji obuhvaća nekoliko oblika međuljudskih odnosa kojima je zajedničko da jedna osoba istovremeno ima više romantičnih i/li seksualnih odnosa sa različitim partnerima. Izraz je u nekim krugovima predmet kontroverze, jer njegova primjena implicira da monogamija predstavlja normu, a njeno ne-prakticiranje "skretanje" ili devijaciju.

## Oblici
Među oblike ne-monogamnog ponašanja se obično ubrajaju:
* povremena veza između dvoje partnera;
* grupni brak;
* grupni seks ili orgije
* ménage à trois
* poliamorija
* poligamija:
** poliginija
** poliandrija
** pluralni brak
* otvoreni brak i otvorena veza
* swinging

## Povezano
* Promiskuitet

## Reference
House of the Rising Sun

**The House of Rising Sun** je američka narodna (folk) pjesma koju su svjetski poznatom napravili engleski blues sastav The Animals 1964.

Odmah je postala hit #1 u Britaniji, Švedskoj i Kanadi. U nekim varijantama zove se *House of Rising Sun* ili *Rising Sun Blues*, to je pjesma koja govori o životu koji je otišao u krivom smjeru u New Orleansu. Interes za tu pjesmu je ponovno oživio kad ju je redatelj Martin Scorsese uzeo kao podlogu za svoj film Casino iz 1995 godine.

## Porijeklo pjesme i najranije izvedbe
Kao i mnoge klasične narodne balade, autorstvo pjesme *The House of Rising Sun* je nejasno. Neki muzikolozi govore da se ona temelji na tradiciji balada koje su donijeli sa sobom prvi američki doseljenici u 18. vijeku poput pjesme *Unfortunate Rake*.

Orguljaš Alan Price iz Animalsa tvrdio je da je to izvorno engleska narodna pjesma iz 16. vijeka o bordelu iz Sohoa (London), te da su tu pjesmu engleski emigranti donijeli sa sobom u Ameriku, a tamo je doživjela prilagodbu na okružje New Orleansa .

Najstariji poznati postojeći muzički zapis te pjesme potječe iz 1933, a snimili su ga apalačijski muzičari Clarence "Tom" Ashley i Gwen Foster. Ashley je rekao da je pjesmu čuo svog djeda, Enocha Ashleya.

Nakon toga pjesmu je 1938. godine snimio *Roy Acuff*, potom ju je snimio i Woody Guthrie 1941 godine.
Pjesmu je izveo i Frankie Laine pod nazivom *New Orleans* na svom albumu iz 1959 *Balladeer*. Pjesmu je također izvela i Joan Baez na svom istoimenom debi albumu 1960 godine. Iste godine pjesmu je snimila i Miriam Makeba.

Pred kraj 1961 i Bob Dylan snimio je *House of the Rising Sun* na svom prvom albumu *Bob Dylan*, objavljenom u martu 1962

U jednom razgovoru s novinarima, pjevač Animalsa, rekao je da je tu pjesmu čuo prvi put u jednom klubu iz Newcastla, gdje ju je otpjevala folk pjevačica Johnny Handle. Kako su Animalsi upravo tad bili na turneji sa Chuck Berryem, izabrali su upravo tu pjesmu, jer su htjeli nešto karakteristično izvesti.

## Izvori

## Vanjske veze
* Detalji o pjesmi ''House Of The Rising Sun''
Zlostavljanje starijih

**Zlostavljanje starijih osoba** je krovni pojam kojim se opisuju razni oblici zlostavljanja, zloupotreba ili drugih ponašanja na štetu osoba starije životne dobi kojima priliku daju njihove umanjene fizičke ili mentalne sposobnosti. U užem smislu se pod time podrazumijevaju djela koje je počinila osoba od koje se očekuje da se kao član porodice, staratelj ili profesionalno brine o starijoj osobi. Zlostavljanje starijih može, ali i ne mora predstavljati jedan od oblika porodičnog zlostavljanja.

## Tipovi zlostavljanja starijih osoba

Pod zlostavljanjem starijih osoba se obično podrazumijeva:

* fizičko zlostavljanje: udaranje, šamaranje, paljenje, vezivanje, čupanje za kosu, vezivanje, davanje lijekova koji izazivaju bol i neugodu i sl.
* psihološko zlostavljanje: vikanje, prijetnje, vrijeđanje i omalovažanje; u blažem obliku namjerno odbijanje bilo kakve verbalne ili druge komunikacije
* financijsko zlostavljanje: zloupotreba ovlasti ili prilike kako bi se žrtva materijalno i/li financijski oštetila, najčešće kroz preuzimanje novca i imovine, odnosno preuzimanje punomoći za raspolaganje imovinom prevarom ili prinudom;
* seksualno zlostavljanje: razni oblici, od tjeranja da se razgovara o seksu protiv volje, do seksualnih aktivnosti na koje starija osoba nije htjela niti, zbog demencije mogla dati pristanak
* zapuštanje: koje može biti aktivno (s umišljajem) ili pasivno (iz nehata)

## Vanjske veze
* Action on Elder Abuse website
* Canadian Network for the Prevention of Elder Abuse 
* Elder Abuse Prevention Video Training
* International Network for the Prevention of Elder Abuse website (INPEA)
* National Adult Protective Services Association 
* National Center For Elder Abuse (NCEA) 
* The National Committee for the Prevention of Elder Abuse (NCPEA) 
* World Health Organization website
* Website of European project for the Prevention of Elder Abuse, funded by the European Commission
Viševjernost

**Viševjernost** () je izraz kojim se opisuje oblik poligamnog ponašanja, odnosno intimni odnos više od dvije osobe koje žive zajedno i, ovisno o vlastitoj seksualnoj orijentaciji imaju seksualne odnose jedni s drugima, ali se od njih istovremeno očekuje da partnere ograniče isključivo na članove unaprijed zadane grupe. U tom smislu "vjernost" je usmjerena na grupu, a ne na pojedinačnog partnera. Izraz je prvi put koristila i popularizirala Kerista, vjerska komuna u San Franciscu 1971. On nije potpuno prihvaćen od ostalih zagovornika ne-monogamnih životnih stilova.

## Povezano

* Slobodna ljubav
* Poliamorija
* Bloomsbury Group

## Vanjske veze
* Polyamory 101  - definitions
* Responsible Non-monogamy: A Brief Introduction to Polyamory  - definitions
* Kerista Website by and for former members of Kerista commune
* Libertazia  An intentional community based partially on the principles of the Kerista Commune
* http://www.lovemore.com/terms.php  Terms and Definitions from Loving More Non-Profit Organization
Zlostavljanje u vezi

**Zlostavljanje u vezi** ili **nasilje u vezi** je naziv za vršenje ili prijetnje nasiljem od strane partnera (momak ili djevojka) u intimnom odnosu koji ne predstavlja brak ili vanbračnu zajednicu, najčešće u stadiju udvaranja ili izlazaka. Takav odnos, koji sadrži zlostavljanje jednog od partnera, se naziva **zlostavljačka veza**.

Zlostavljanje u vezi se može pojavljivati u raznim oblicima kao što su: psihološko zlostavljanje, emocionalna ucjena, seksualno zlostavljanje, fizičko zlostavljanje i psihološka manipulacija.

Posljednjih godina je u javnosti veliku pažnju izazvao fenomen zlostavljačkih veza među adolescentima, odnosno tinejdžerima, koji se smatraju posebno ranjivim na ovakvu vrst zlostavljanja.

## Povezano
* Silovanje prilikom izlaska

## Vanjske veze
*
Julian Assange

**Julian Paul Assange** (Townsville, Queensland, 3.7. 1971.) australski je novinar i internet aktivist. Najpoznatiji je po internetskoj stranici WikiLeaks, čiji je glasnogovornik i urednik. Prije radnje na stranici, bio je student fizike i matematike te računalni programer.
## Biografija
U svojoj 16. godini Sanž je počeo da se bavi hakerisanjem. Uhapšen je 1991. zbog upada na računare. Izjasnio se krivim po svim tačkama optužnice, ali je zbog dobrog vladanja osuđen na novčanu kaznu od 2100 australijskih dolara.

Assange je osnovao kontroverznu WikiLeaks stranicu 2006. na svom kućnom serveru. Odonda Assange godišnje objavljuje više od 100 tisuća dokumenata Sjedinjenih Američkih Država koji su vezani uz rat u Iraku i Afganistanu.

Od 30. novembra 2010., Interpol ga je smjestio na crveni popis traženih osoba. Tjeralica se temeljila na zahtjevu Švedske gdje je protiv njega bila pokrenuta, prekinuta, a onda ponovno pokrenuta istraga zbog silovanja navodno počinjenog u ljeto 2010. Dana 7. decembra 2010. Assange se u Londonu predao Scotland Yardu te se protiv njega vodio postupak oko eventualnog izručenja. Iskoristivši kaucijom osiguranu obranu sa slobode, Assange se 19. juna 2012. sklonio u ekvadorsku ambasadu u Londonu i zatražio azil, koji mu je odobren 17. augusta iste godine nakon što je Švedska odbila dati diplomatske garancije da nakon tamošnjeg suđenja (ako do njega dođe) neće biti izručen SADu.

## Reference

## Vanjske veze

* Tko je Julian Assange?
Afinitet (sociologija)

**Afinitet** u sociologiji označava "srodstvo duha", interesa i drugih elemenata u međuljudskim odnosima. Afinitet se očituje kroz visoku razinu intimnosti, obično u manjim grupama, odnosno grupama afiniteta. Izraz se ponekad koristi i da bi se opisale bračne veze.

Izraz se također koristi i u genetici.

## Vanjske veze
* *[http://wwwlib.umi.com/dissertations/fullcit/9735284 Who is my neighbor? Social affinity in a modern world] * (1997) James Allan Vela-McConnell 
* *[http://www.santafe.edu/~jpepper/thesis/08-Groups.pdf Using Group Composition Data to Measure Social Affinity: A New Method]* John Pepper, Santa Fe Institute
* ''The Affinity Project
Vezanost kod odraslih

**Vezanost kod odraslih** je izraz kojim se opisuje primjena teorije vezanosti na odrasle osobe, preciznije na romantične ljubavne veze. Koncept se u stručnu literaturu počeo uvoditi u SAD krajem 1980-ih.

## Literatura
* Andersson, P. (2006) ''Determinants of Individual Vulnerability to Heroin Addiction – A Psychosocial Study'' . The Doctoral thesis, Åbo Akademi University. .
* Cassidy, J., & Shaver, P., (Eds). (1999) *Handbook of Attachment: Theory, Research, and Clinical Applications*. Guilford Press, NY.
* Greenberg, M. T., Cicchetti, D., & Cummings, E. M., (Eds) (1990) *Attachment in the Preschool Years: Theory, Research and Intervention* University of Chicago, Chicago.
* Greenspan, S. (1993) *Infancy and Early Childhood*. Madison, CT: International Universities Press. .
* Holmes, J. (1993) *John Bowlby and Attachment Theory*. Routledge. .
* Holmes, J. (2001) *The Search for the Secure Base: Attachment Theory and Psychotherapy*. London: Brunner-Routledge. .
* Karen R (1998) *Becoming Attached: First Relationships and How They Shape Our Capacity to Love*. Oxford University Press. .
* Parkes, CM, Stevenson-Hinde, J., Marris, P., (Eds.) (1991) *Attachment Across The Life Cycle* Routledge. NY. 
* Pistole, M. C. (1996). After Love: Attachment Styles and Grief Themes. *Family Journal*, 4 (3), 199-207.
* Pistole, M. C. (1995). College Students' Ended Love Relationships: Attachment Style and Emotion. *Journal of College Student Development*, 36(1), 53-60.
* Ridge, S. R. & Feeney, J. A. (1998). Relationship history and relationship attitudes in gay males and lesbians: attachment style and gender differences *Australian & New Zealand Journal of Psychiatry*, 32(6), 848-860.
* Robinson, L. A. (1999). The relationships between attachment style and romantic attachment, autonomy and equality in lesbian relationships. *Australian Journal of Psychology*, 51, 137-137.
* Siegler R., DeLoache, J. & Eisenberg, N. (2003) *How Children develop*. New York: Worth. .
Zlostavljanje djece

**Zlostavljanje dece** je prema savremenim koncepcijama posledica nasilja u porodici koje spada u najteže oblike traumatskog iskustva iz detinjstva sa trajnim posledicama po celokupan, posebno emocionalni, razvoj deteta. Forme zlostavljanja dece mogu biti: fizičko, emocionalno, seksualno i kombinovano. Svaka od navedenih formi zlostavljanja ima podgrupe sa ishodom koji ukazuje na neophodnost primarne prevencije, ali i adekvatnih oblika zaštite i terapije kako zlostavljene dece tako i zlostavljača. Savremeno zakonodavstvo posebno štiti zlostavljanu decu, o čemu postoje odgovarajući nacionalni i međunarodni zakonski propisi.

## Vanjske veze
* PSS: Seksualno zlostavljanje dece
Teorija vezanosti

**Teorija vezanosti** ili **teorija privrženosti** (en. *Attachment theory*) je psihološka teorija koja objašnjava međuljudske odnose.

**Vezanost** ili **privrženost** (atačment) je emocionalna veza među pojedincima, bazirana na privlačnosti i zavisnosti. Razvija se tokom kritičnog perioda života i može nestati kada pojedinci nemaju dalje mogućnosti da se emocionalno odnose jedni prema drugima.

## Povezano
* Vezanost kod odraslih

## Napomene

## Vanjske veze
* Šta je atačment
* O poremećaju 
* Atačment teorija
Komperzija

**Komperzija** je izraz kojim se opisuje stanje empatijske sreće i zadovoljstva uslijed saznanja da je nečiji bivši ili sadašnji partner iskusio sreću ili zadovoljstvo, što uključuje i intimne odnose s trećim osobama. Izraz se originalno pojavio 1970-ih u vjerskoj komuni Kerista u San Franciscu, a danas se koristi u poliamorističkim krugovima.

## Povezano
* Mudita (budistički izraz za koncept empatijske sreće)

## Vanjske veze
* The Polyamory Society's Compersion Index
* polyoz.dhs.org
* Xeromag's Poly Glossary
* Opening Up
* The InnKeeper's Poly Terms
Telstar (pjesma)

**Telstar** je bio svjetski instrumentalni hit iz 1962 u izvedbi sastava Tornados. To je bila i prva britanska singl ploča koja je postala #1 na američkim top ljestvicama (Billboard Hot 100), singl je također bio #1 i u Britaniji (nije se skidao s vrha 23 tjedna).

Pjesma je bila inspirirana usješnim lansiranjem američkogtelekomunikacijskog satelita - Telstar u julu 1962, pravog čuda tehnike onog vremena, i prvim velikim uspjehom američke svemirske industrije, jer u to doba SSSR bio lider u toj tehnologiji.

Ploča je izdana 17. augusta 1962 samo pet tjedana nakon uspješnog lansiranja satelita. Pjesmu je komponirao Joe Meek, koji je za solo dionicu odabrao tada novo izmišljeni muzički instrument klaviolinu, nešto poput orgulja (samo s mono tonovima) elektronički zvuk tog instrumenta i Meekovi analogni efekti (snimljeni magnetofonom), dali su pjesmi mistično kozmičko okruženje. Za kreativnost u produkciji je singl *Telstar* dobio nagradu - *Ivor Novello Award*, a procjenjuje se da je prodan u pet milijuna kopija širom svijeta.

## Optužbe za plagijat
Francuski kompozitor, *Jean Ledrut*, optužio je Joe Meeka za plagijat, tvrdivši da je melodija *Telstara* pokradena iz njegova djela *La Marche d'Austerlitz*, koje je on napisao za film Austerlitz 1960 godine. Zbog te tužbe Meeku je obustavljena isplata autorskih tantijema, sve do okončanja procesa. 
Tužba za plagijat na kraju je odbačena u korist Meeka tri tjedna nakon njegove smrti. Sud je zauzeo stajalište da Meek nije znao ništa o Austerlitzu u to vrijeme, jer je bio izdat samo u Francuskoj.

## Telstar u vokalnoj varijanti kao ''Magic Star''
Meek je nešto kasnije te iste 1962 snimio i vokalnu verziju pjesme *Telstar* nazvavši je *Magic Star*, pjesmu je otpjevao *Kenny Hollywood*. Pjesmu je kao singl ploču izdala Decca, na B-strani bila je kompozicija *The Wonderful Story of Love* (Geoff Goddarda).. *Magic Star* je nešto kasnije u januaru 1963 izvela i pjevačica Margie Singleton (Mercury Records).

## Telstar na top ljestvicama

## Razne izvedbe Telstara
Brojni muzičari izveli su pjesmu *Telstar*, dolje je lista najpoznatijih:

## Reference

## Vanjske veze
* Roger LaVern: Snimanje svjetskog hita "Telstar"
* Telstar u izvedbi sastava Bitch Boys 
* Telstar u izvedbi sastava The Ventures
* Portal o muzičkom instrumentu klaviolini
Zaljubljenost

**Zaljubljenost** je izraz koji koristi kako bi se opisao intenzivan osjećaj ljubavi. U psihologiji se taj fenomen povezuje uz sužavanje svijesti, što može dovesti do pogrešnog razumijevanja i procjenjivanja objekta privrženosti. Tako zaljubljena osoba pogreške ili mane osobe u koju je zaljubljena može previdjeti ili čak shvatiti vidjeti kao vrline. Zaljubljenost obično nije trajno stanje, ona postoji tek kao faza te za kraće ili duže vrijeme mogu izblijedjeti i nestati. Zaljubljenost može biti jednostran osjećaj, odnosno ne mora biti uzvraćen. Za manje intenzivan oblik ljubavi se u tom koristi izraz strast.

U SAD se kao specifičan izraz za zaljubljenost koristi **limerencija** (*limerence*) koju je popularizirala Dorothy Tennov.

## Vanjske veze
Strast

**Strast** (grč. *παθος*, lat. *passio*, - strast, stradanje, trpnja) je veoma jako osećanje prema nekome ili nečemu. Strast se razlikuje od afekta time što ona ne nastupa kao trenutno stanje, nego predstavlja trajno usmerenje čovekove duše.

Za strast se često vezuje seksualna tematika, ali ona može biti i profesionalna, životna itd. Vrednovanje neke strasti se vrši prema tome da li je ona usmerena na niže ili na više vrednosti, odnosno kakva dela izaziva. U mnogim filozofijama i religijama se pobeđivanje strasti smatra najvećom vrlinom.

## U filozofiji
### Antička

Stoici su kao ideal zagovarali apatiju ili ukidanje strasti zbog njihove škodljivosti. Filozofija renesanse je otkrila pozitivnu ulogu afekata. Spinoza prigovora onim filozofima koji »strasti zamišljaju kao poroke» i razlikuje strasti prema tome da li povećavaju (radost) ili smanjuju (žalost) moć našega delovanja. Spinoza smatra da se neka strast može ograničiti i ukloniti samo suprotnom i jačom strašću. Kant razlikuje strasti i afekte, označujući »afekt kao vodu koja probija nasip a strast kao veliku reku koja se u svom koritu sve dublje probija».

### Novovekovna

Spinoza smatra da ukoliko duh shvata sve stvari kao nužne, utoliko ima veću moć nad afektima, ili manje trpi od njih. On takođe zaključuje da što je neki afekt proizveden od više uzroka koji se istovremeno stiču, to je veći. Po njemu, samo dok traje telo, duh je potčinjen afektima, koji pripadaju stanjima trpljenja (strastima).

Hegel strasti priznaje bitnu stvaralačku funkciju:

### Savremena

Ernst Bloh među „afektima iščekivanja“ razlikuje negativne afekte (strah, teskoba), koji su uprkos otporu »potpuno trpni«, i pozitivne afekte kao što je nada. Za Bloha nada sadrži »bitno pravu budućnost« ili bitak koji još nije ispunjen.

## U religiji
### U budizmu

Buda je govorio da prijatni utisci podstiču želju i izazivaju strast, usled čega čovek zapada u ropstvo:

### U islamu

## Izvori

## Povezano
* Bestrašće
* Blaženstvo
Ljubomora

**Ljubomora** je izrazito neprijatan afekt koji se zasniva na posesivnoj ljubavi, odnosno na zamišljenoj ili realnoj pretnji da će voljena osoba ili objekt biti napušteni ili izgubljeni. Javlja se na svim uzrastima, a ontogenetski najraniji začeci ljubomore nalaze se u najranijem detinjstvu. Najpoznatiji vid ljubomore na tom uzrastu je neprijateljski odnos prema mlađem bratu ili sestri u „borbi” za ljubav i naklonost majke ili roditelja kao para. U periodu kada se javlja Edipov kompleks, razvija se ljubomora u odnosu na jednog roditelja. Takav oblik ljubomore je nesvestan i može biti izvor snažnog osećaja krivice. Tipovi ljubomore kod odraslih su veoma različiti i uvek se individualno tumače faktorima koji su partnerima, ali i osobi koja je ljubomorna, često nerazumljivi. Ljubomora može imati značajnu ulogu u objašnjenju različitih, a pre svega neurotskih poremećaja.

## Izvori
*
Intimni odnos

**Intimni odnos** je posebno blizak oblik međuljudskih odnosa. Može se definirati slijedećim karakteristikama: trajno ponašanje međuzavisnosti, ponavljajuća interakcija, emocionalna privrženost i ispunjenje potrebe.

Intimni odnosi igraju središnju ulogu u sveukupnom ljudskom iskustvu. Ljudi imaju univerzalnu potrebu da nekome i nečemu pripadaju, odnosno nekoga i nešto vole, te je ta potreba zadovoljena stvaranjem intimnog odnosa. 
intimni odnosi se sastoje od ljudi koji nas privlače, koji nam se sviđaju i koje volimo, bilo u romantičnom i bilo u seksualnom pogledu, sa kojima se želimo vjenčati te im pružiti i od njih primiti emocionalnu i osobnu podršku. Intimni odnosi stvaraju društvenu mrežu sastavljenu od osoba koje pružaju snažnu emocionalnu privrežnost i ispunjavaju naše univerzalne potrebe za pripadanjem i za zbrinutošću.

Sistematsko proučavanje intimnih odnosa je relativno nova oblast istraživanja na polju društvene psihologije, te se počela javljati tek u posljednjih nekoliko decenija. Usprkos toga, društveno promišljanje i analiza intimnih odnosa datira još od vremena ranih grčkih filozofa. Rane naučne studije su se također bavile intimnim odnosima, ali su bile ograničene na manje grupe ljudi u okviru užeg proučavanja ponašanja kao što su takmičenje i saradnja, pregovaranje, pokoravanje ili otpor.

Intimnost u fizičkom smislu, pak, karakterizira romantična ili strastvena ljubav i privrženost , odnosno seksualne aktivnosti.

## Intimni partneri
Izrazi koji se koriste za razne vrste partnera u intimnim odnosima:
* Momak/Djevojka
* Osoba od povjerenja
* Član porodice
* Prijatelj
* Životni partner/Partner
* Bračni drug
* Ljubavnica
* Značajan drugi
* Nevjenčani partner

## Izvori

## Vanjske veze

* International Association for Relationship Research
* Process of Adaption in Intimate Relationships 
* Relationship Advice
Rabar

Palindromna riječ **rabar / Rabar** ima više značenja:

* pridjev **rabar** (*zast.*) - hrabar (Vukov rječnik);
* imenica **rabar** (*zast.*) - vojnik, junak; isto što i **hrabar** (spominje se u Vukovom rječniku i kod Matoša);
* Braslav Rabar - jugoslovenski međunarodni šahovski majstor, teoretičar i publicist (1919-1973);
* Ivan Rabar - hrvatski historičar (1851-1919).
Prosvijećeni apsolutizam

**Prosvijećeni apsolutizam** ili **despotizam** je izraz kojim se u najširem smislu opisuje vladavina apsolutnog ili autokratskog monarha, odnosno despota koji vladarske ovlasti koristi kako bi postigao blagostanje i napredak svojih podanika, u pravilu motiviran nastojanjem da se dosegne neki uzvišeni i apstraktni ideal. U užem smislu se taj izraz koristi za apsolutističke monarhije u Evropi 18. vijeka čiji su vladari, u većoj ili manjoj mjeri, prihvatili ideje Prosvjetiteljstva, najčešće temeljene na racionalizmu, te ih nastojali primijeniti u praksi kroz niz reformi kojima je, u većoj ili manjoj mjeri, uvođena sloboda vjeroispovjesti, sloboda izražavanja, pravo vlasništva, slobodna trgovina i sl. U tom smislu su takvi vladari bili "prosvijećeni", ali, s druge strane, nisu prihvaćali nikakve reforme političkog sistema u smjeru demokracije odnosno smanjivanja njihovih vladari ovlasti, smatrajući da je upravo njihov "apsolutizam" ono što omogućava takve reforme, odnosno da jedino vladarski autoritet može slomiti konzervativne i "iracionalne" otpore modernim idejama.

Prosvijećeni apsolutizam je bio ideal, odnosno sistem koji su podržavali i mnogi prosvjetiteljski mislioci kao Voltaire, dok su kasniji prosvjetitelji u njemu vidjeli klicu tiranije te kao alternativu predlagali ideje konstitucionalizma i republikanstva koje će svoj ideal naći u građanskim revolucijama. Nakon njih je u svijetu ostalo vrlo malo država koje su po svom ustrojstvu apsolutne monarhije, a samim time i malo prilika da se neki vladar nazove "prosvijećenim despotom".

## Povezano
* Benevoletna diktatura
* Kralj filozof
* Elitizam

## Reference
Ivan Balent -Tratinčica

**Ivan Balent -Tratinčica** (Goričan (Međimurje), 16. jun 1947. - Zagreb, 28. novembar 2010.) bio je prvi i najpoznatiji hrvatski disk džokej, i poznati voditelj radijskih zabavnih emisija na brojnim radio stanicama; Radio Zagrebu, Obiteljskom radiju, Narodnom radiju, Radio Kaj, Radio Martin...

## Biografija
Ivan Balent -Tratinčica pojavio se u Zagrebu sredinom 1960-tih i počeo puštati muziku sa gramofonskih ploča u tadašnjem zagrebačkom veslačkom klubu Sava, koji se negdje oko 1967./68. pretvorio u prvi zagrebački disko klub. Sedamdesete i osamdesete su bile njegove zlatne godine kad su disko klubovi bili na vrhuncu svoje popularnosti.

Svoju popularnost pokušao je iskoristiti i plasirati se kao pjevač, kad je snimio album za Jugoton 1984. ali je prošao nezapaženo.

Promjene devedesetih donijele su i promjenu načina zabave mladih, i disko klubovi nisu bili više onako in. No Ivan Balent -Tratinčica ostao je vjeran svom poslu iz mladih dana - kreiranju ugođaja muzikom, te je nastavio biti disk džokej gotovo do zadnjeg dana. Posljednji nastup imao je u disko klubu Saloon u Zagrebu 10. novembra ove godine na proslavi Martinja. Par dana nakon toga doživio je moždani udar od kojeg je i umro u sisačkoj bolnici.
## Diskografija
* *Čudne Priče* (LP, Album) LSY 61919 Jugoton, 1984 
## Izvori
50 Ways of Saying Fabulous

***50 Ways of Saying Fabulous*** je novozelandski film iz 2005. godine u režiji Stewarta Maina, prema romanu Greame Aitkena. Film se pojavio 2005. godine praćen negativnim kritikama i slabim uspehom na box officeu.

## Radnja
Dvanaestogodišnji sin farmera, Billy otkriva da je život komplikovaniji nego što je očekivao, od koga beg traži u fantaziji o kosmosu i svom alter-liku, Lani, junakinji njegove omiljene serije. Kada u njegov život uđu Roy, čudni dečak iz škole, i Jamie, zgodan mladić koji radi na farmi, njegov svet se zauvek menja. Kada Billy spozna svoju seksualnost, sve ostalo je dovedeno u pitanje, uključujući i prijateljstvo sa Lou.

## Uloge
* Andrew Patterson .... Billy/Lana
* Harriet Beattie .... Lou/Brad
* Jay Collins .... Roy
* Georgia McNeil .... Babe
* Michael Dorman .... Jamie
* Rima Te Wiata .... Evey
* George Mason .... Arch
* Ross McKellar .... Matt
* Stephanie McKellar-Smith .... Reebie
* David Sullivan .... Stuart
* Ben Short .... Glen
* Michelle O'Brien .... Belinda Pepper
* Fiona Edgar .... Učiteljica
* Kevin Wymer .... Mr. Shulter
* Ian Fraser .... Sudija

## Vanjske veze
*
Braslav Rabar

**Braslav Rabar** (rođen 27. septembra 1919. u Zagrebu, umro 6. decembra 1973. u Zagrebu), bio je jugoslovenski i hrvatski šahista, internacionalni majstor i šahovski pisac. Bio je šampion Jugoslavije 1951. Igrao je za reprezentaciju Jugoslavije na tri šahovske olimpijade, osvojivši ukupno pet medalja. Rabar je bio koautor u klasifikaciji šahovskih otvaranja za "Šahovski informator".

## Turnirski uspesi
1945/46 zauzima četvrto mesto u Ljubljani, pobednik je bio Svetozar Gligorić. 1949/50 deli 2-3 mesto u Lucernu. 1950. pobeđuje u Zagrebu na šampionatu Hrvatske. 1951. pobeđuje na desetom šampionatu Jugoslavije u Sarajevu.

1953. zauzima treće mesto u Opatiji, a 1953. gubi prvo mesto od Vasje Pirca u Zagrebu na dvanaestom šampionatu Jugoslavije. Deli drugo mesto sa Donerom iza Volfganga Uncikera, u Minhenu (zonski turnir). 1955. zauzima 14-15 mesto na međuzonskom turniru u Geteborgu; pobednik je bio David Bronštajn.

Rabar je učestvovao na prvoj Balkanijadi u Beogradu, 1946. Jugoslavija pobeđuje ispred Rumunije, Bugarske i Albanije. Osvaja srebrnu medalju na osmoj tabli. Igrao je na tri šahovske olimpijade.

## Šahovske olimpijade

### Ukupni učinak kroz statistiku
 

### Statistika po godinama

## Učešće na evropskim timskim šampionatima
* 1° evropski timski šahovski šampionat

Rabar je postao internacionalni majstor 1950. Izdavao je šahovski magazin "Šahovski glasnik", a učestvovao je u kategorizaciji šahovskih otvaranja za "Šahovski informator" i "Enciklopediju šahovskih otvaranja" najpopularniju šahovsku knjigu svih vremena.

## Vanjske veze
* Braslav Rabar na šahovski olimpijadama
* Rabar – Ivkov, Novi Sad 1955.
* Rabar - Znosko-Borovsky, Lucern 1949.
* Izabrane partije Braslava Rabara
Historija međunarodnog prava

**Historija [[međunarodno javno pravo|međunarodnog javnog prava]]** proučava razvoj prakse, kao i teoretskih promišljanja o međunarodnom pravu. U tom smislu se razlikuje od proučavanja historije međunarodnog privatnog prava, odnosno ustavnog prava. Iako međunarodno pravo u suvremenom smislu postoji tek od 16. vijeka, mnogi historičari međunarodnog prava u obzir uzimaju ranije fenomene kao što su koncepti koji su se razvili u odnosima starogrčkih gradova-država, kao i rimski pravni koncept poznat kao *[[ius gentius]]*. S druge strane, valja uzeti u obzir da ti koncepti nisu univerzalni, pa tako koncept jednakopravnosti država nije bio poznat u velikom dijelu Azije, gdje je kao oprečan primjer postojalo načelo supremacije kineskog cara.

## Rana historija

## Nacionalne države

## Hugo Grotius

## Westfalski mir

## Liga naroda

## Poratno doba

## Međunarodno običajno pravo

## Međunarodno ugovorno pravo

## Vanjske veze
* A Brief Primer on International Law  With cases and commentary. Nathaniel Burney, 2007. 
* Official United Nations website 
* Official UN website on International Law 
* Official website of the International Court of Justice
Psihologija seksualne monogamije

**Psihologija seksualne monogamije** je naziv za oblast psiholoških istraživanja čiji su predmet misli, osjećaji i ponašanje ljudskih bića u seksualno monogamni odnosima.

Psihološko proučavanje seksualne monogamije su relativno rijetko, dok se psihološko proučavanje društvene monogamije uglavnom oslanja na promatranje bračnih parova. Ta su proučavanja su identificirala nekoliko važnih 

* Zadovoljstvo odnosom: Zadovoljstvo vezom se obično se smanjuje tokom prvih godina braka. Pad zadovoljstva se može predstaviti kroz normalnu reakciju, emocionalnu eroziju i / ili motivacijsku eroziju.
* Trajanje odnosa: Proučavanje ljudi u dugotrajnim brakovima i istraživanja bračnih parova u laboratorijima su identificirali nekoliko faktora koji doprinose trajanju monogamnog odnosa.
* Privrženost: Privrženost kao potreba za za fizičkom i emocionalnom bliskošću, igra važnu ulogu u mnogim aspektima monogamnog odnosa. Psiholozi i neurolozi su posvetili mnogo istraživanja kako bi shvatili proces vezivanja. 

## Literatura
*
Ljudsko vezivanje

**Ljudsko vezivanje** ili **vezanje** je proces razvoja bliskih međuljudskih odnosa. Najčešće se razvija između članova porodice i prijatelja, ali se također može razviti i u grupama, kao što su sportske ekipe ili bilo kojom prilikom kada ljudi provode vrijeme zajedno. Vezivanje je uzajamni, interaktivan proces, a nije isto što i sviđanje.

Vezivanje se obično odnosi na proces vezivanja između romantičnih partnera, bliskih prijatelja te roditelja i djece. Ovakve veze karakteriziraju emocije kao što su naklonost i povjerenje. Bilo koja dva ljudska bića koji provode vrijeme mogu stvoriti vezu. Muško vezivanje se u tom smislu odnosi na uspostavu odnosa između muškaraca kroz zajedničke aktivnosti koje najčešće isključuju žene (lov, sport i sl.). Izraz žensko vezivanje se rjeđe koristi, ali njime opisuje analogno stvaranje veza među ženama kroz aktivnosti koje isključuju muškarce.
Međuljudski odnosi

**Međuljudski odnosi** su uzajamni, neposredni odnosi u različitim sferama društvenog života pojedinaca i grupa. Ovi oblici socijalne interakcije mogu se odvijati na planu verbalne ili neverbalne komunikacije, a po rezultatima mogu biti uspešni ili neuspešni, zadovoljavajući ili nezadovoljavajući.
Cijena braka

**Kupovanje [[mladenka|mladenke]]** ili **kupovanje nevjeste** je naziv za običaje prema kojima su mladoženja ili njegova porodica dužni porodici mladenke predati određenu količinu novca i materijalnih dobara kako bi se mogao između njih dvoje mogao sklopiti brak. Za ta dobra se koristi izraz **cijena braka**. Za takvu praksu se U antropološkoj literaturi se takvi običaji često tumače sa tržisnog stajališta, odnosno cijena braka simbolički ili stvarno odgovara vrijednosti mladenke za njenu porodicu u smislu radne snage i/li resursa koji je njenoj porodici/klanu mogao donijeti nove članove.

Običaji kupovanja mladenke postoje u mnogim kulturama širom svijeta. Nasuprot tome postoje i običaji temeljem kojih porodica mladenke mora porodici mladoženje isplatiti miraz.

## Literatura
* Hirsch, Jennifer S., Wardlow, Holly, ''Modern loves: the anthropology of romantic courtship & companionate marriage'', Macmillan, 2006. . Cf. Chapter 1 "Love and Jewelry", on the bride price.

## Vanjske veze
* Bračni običaji, uključujući kupovanje mladenke
Ljudska seksualna aktivnost

**Ljudska seksualna aktivnost** ili **ljudsko seksualno ponašanje** se odnosi na načine na koji ljudi doživljavaju i izražavaju svoje seksualnost. Ljudi se, s vremena na vrijeme i iz različitih razloga, upuštaju u prakticiranje seksa. Seksualna aktivnost normalno rezultatira u seksualnom uzbuđenju i fiziološkim promjenama kod uzbuđene osobe, od kojih su neke izražene, dok su druge više suptilne. Svrha seksualne aktivnosti kod ljudi se najčešće svodi na postizanje orgazma. Seksualna aktivnost također uključuje ponašanja i aktivnosti kojima je namjera pobuditi seksualni interes drugih osoba, na primjer primjena raznih strategija za pronalaženje ili privlačenje partnera (udvaranje i vlastito prikazivanje), odnosno osobne osobne interakcije između pojedinaca, što uključuje flert i predigru.

Ljudska seksualna aktivnost ima biološki, fizički i emocionalni aspekt. U biološkom smislu se odnosi na reproduktivni mehanizam, kao i osnovne biološki nagon koji postoji u svim vrstama i može obuhvatiti seksualni čin i seksualni kontakta u svim njegovim oblicima. Emocionalni aspekti se bave intenzivnim osobnim vezama i emocijama stvorenim između seksualnih partnera za vrijeme seksualne aktivnosti. Fizička pitanja vezana uz seksualnosti su u rasponu od čisto medicinskih promišljanja do brige o fiziološkim ili čak psihološkim i sociološkim aspektima seksualnog ponašanja.

U nekim kulturama se seksualna aktivnost se smatra prihvatljivim samo u braku , iako su predbračni i izvanbračnui seks univerzalne pojave. Neke seksualne aktivnosti su ilegalne u svim ili samo nekim nekim zemljama, a neke se smatraju suprotnim društvenim normama. Na primjer, seksualna aktivnost sa osobom ispod uzrasta seksualne suglasnosti i seksualno nasilje općenito se smatraju krivičnim djelima u mnogim državama. 

## Literatura

* Agmo Anders, *Functional and dysfunctional sexual behavior*. Elsevier 2007
* Wunsch Serge PhD thesis about sexual behavior  Paris, Sorbonne 2007
* Durex Global Sex Survey 2005  at data360.org
Događaj samaca

**Događaj samaca** ili **događaj za samce** () je naziv za javno okupljanje ili organiziranu aktivnost sa izričltom svrhu da se osobama koje nisu u braku ili ljubavnoj vezi pronađu odgovarajući partneri. Takve događaje često organiziraju vjerske zajednice  ili pojedine lokalne zajednice. 

Neki od tih događaja su čest predmet kritike zbog toga što služe kao svojevrsno "tržište mesa" pa se taj izraz ponekad nastoji izbjeći, odnosno javne manifestacije takve vrste nastoji izbjeći korištenje izraza "samci".

## Izvori
Sparivanje ljudi

**Sparivanje** u međuljudskim odnosima predstavlja proces tokom koga pojedino ljudsko biće traži drugog pojedinca u svrhu započinja dugoročnog intimnog odnosa ili braka, rjeđe povremene veze ili tek prijateljstva. Ljudska potreba za društvom je jedan od najsnažnijih ljudskih nagona i najvidljivijih karakteristika ljudske prirode.

Proces sparivanja sadrži niz društvenih i kulturnih procesa čija je svrha sresti drugu osobu, procijeniti njenu prikladnost, odnosno proces udvaranja i stvaranja međuljudskog odnosa.

## Povezano
* Online dating servis
* Psihologija seksualne monogamije
* Hipergamija
Vjenčanje

**Vjenčanje** (ijek.) ili **venčanje** (ek.), ceremonija koja se odvija prilikom stupanja u brak. Može se održati na veoma različitim mestima, ali je najčešće u crkvi ili nekoj državnoj instituciji. Venčanje koje se ne obavi u crkvi naziva se građansko venčanje i ono se obavlja pred matičarem u prisustvu dva svedoka. Tada budući supružnici obećavaju da će život provesti zajedno i da će poštovati principe braka, kao i jedno drugo. Nakon toga, matičar im izdaje venčani list, odnosno potvrdu o tome da je brak zvanično sklopljen. Supružnici pri tome mogu da zadrže svoje prezime ili preuzmu i/ili dodaju prezime svog supružnika.

## Različite kulture

Mnoge religije obavljaju različite obrede i svetkovine koje se održavaju prilikom stupanja u brak dvoje vernika. Na državnim zakonima je da te brakove verifikuju kao legalne ili ne. Hrišćanski brak se uglavnom sklapa u crkvi. Brak sklopljen pred Bogom trebalo bi da traje ceo život, ali danas crkvene vlasti dozvoljavaju razvod, pa i sklapanje novog braka. Pravoslavni sveštenici krunišu mladence, dok je kod svih hrišćana uobičajena razmena burmi. Jevrejsko venčanje u sinagogi je zapravo dogovor dvoje ljudi koje blagoslovi Bog. Oni na venčanju gaze kristalnu čašu kako bi pokazali kako je ljubav dragocena i krhka. Muslimanski brak je rezultat dogovora dve porodice, a venčanje se obavlja u kući. Mladenci hinduističke veroispovesti sedam puta obilaze oko svete vatre, dok kod sika mladoženja vodi mladu oko svete knjige. Kod sika je nevesta obučena u crveno, dok je u poslednjih sto godina u zapadnoj Evropi postalo uobičajeno da mlada nosi raskošne bele venčanice, što se smatra simbolom čistote i nevinosti. Siki, Jevreji i muslimani dozvoljavaju razvod, ali nerado. Za bračni par koji naiđe na teškoće postoje savetnici za bračne probleme. Među hindusima, sikima i muslimanima se često dešavaju ugovoreni brakovi (dok su supružnici još deca), pa se dešava i da se budući mlada i mladoženja i ne poznaju. U plemenu Berberi u Maroku postoji praznik nevesti koji se proslavlja svake godine u septembru. To je prilika da mladi ljudi nađu sebi srodnu dušu. Muškarci koji traže nevestu tom prilikom su obučeni u belo, a devojke su pokrivene velovima tako da lice ne može da im se vidi. Mladić će videti lice devojke tek ako je oženi, što znači da razgovorom treba da oceni da li je ona za njega. Venčaće ih takozvani kadija.

U Kini je moguće da čak i osobe koje više nisu među živima stupe u brak. Tada se priređuju takozvana venčanja duhova. Bio je to način da, roditelji devojke ili mladića koji su umrli pronađu zeta ili snaju (koji su živi). Ovakva večanja se spominju u kineskim legendama pre najmanje dve hiljade godina.

## Reference